cyanic-selkie/wikianc huggingface dataset:
অশোকনগর জেলা
ভূগোল
এই জেলাটি ৪৬৭৩.৯৪ বর্গ কি.মি. অঞ্চল জুড়ে বিস্তৃত। এটির পূর্বদিকে বেতোয়া নদী, যা এটিকে উত্তরপ্রদেশের ললিতপুর জেলা থেকে এবং মধ্যপ্রদেশের সাগর জেলা থেকে পৃথক করে। বিদিশা জেলা এর দক্ষিণে অবস্থিত। সিন্ধু নদী জেলার পশ্চিম দিক দিয়ে বয়ে গেছে এবং এটিকে গুনা জেলা থেকে আলাদা করেছে। শিবপুরী জেলা এর উত্তরে অবস্থিত।
এই শহরের জনসংখ্যা হল ৬৮৮,৯২০ (২০০১ সালের আদমশুমারি)। এটি পাঁচটি তহশিলে বিভক্ত। সেগুলি হল: অশোকনগর, চান্দেরী, ইসগড়, মুঙ্গাওলি এবং শাদোরা। ২০০৩ সালের ১৫ই আগস্ট জেলাটি গুনা জেলাকে বিভক্ত করে এই জেলাটি তৈরি হয়েছিল। অশোকনগর থেকে ১৫ কিলোমিটার দূরে শাদোরা শহরটিকে ২০০৮ সালের সেপ্টেম্বরে তহশিলের মর্যাদা দেওয়া হয়েছিল। অশোকনগরেরও এক বিশাল ঐতিহাসিক গুরুত্ব রয়েছে। ব্লক অনুসারে জনসংখ্যা এবং অঞ্চলের বিবরণ নিচে সারণীতে প্রদর্শিত হলো:
ইতিহাস
এই অঞ্চলটি ভারতের গোয়ালিয়র দেশীয় রাজ্যের ইসগড় জেলার অংশ হিসাবে শাসিত হত, কিন্তু চান্দেরী অংশটি নরওয়ার জেলার অন্তর্ভুক্ত ছিল। এটা বিশ্বাস করা হয় যে রাজা অশোক উজ্জয়িনী জয় থেকে প্রত্যাবর্তনের সময় পাছাড় অঞ্চলে একটি রাত্রি বিশ্রাম করেছিলেন, সেই থেকে এই জায়গার নাম হয়েছে অশোকনগর।
জনসংখ্যার উপাত্ত
২০০১-এর আদমশুমারি অনুসারে অশোকনগর শহরের জনসংখ্যা হল, ৬৭,৭০৫ জন।
২০১১ সালে ভারতের আদমশুমারি অনুসারে অশোকনগরের জনসংখ্যা হল ৮৪৫,০৭১। জনসংখ্যার মধ্যে পুরুষ এবং মহিলা যথাক্রমে ৪৪৩,৮৩৭ এবং ৩৬৬,৬৩২ জন। ২০০১ সালের জনসংখ্যার তুলনায় জনসংখ্যায় ২২.৬৫% পরিবর্তন হয়েছে। ভারতের ২০০১ সালের আদমশুমারিতে, ১৯৯১ সালের তুলনায় অশোকনগর জেলার জনসংখ্যা ২৩.২০% বৃদ্ধি পেয়েছে।
২০১১ সালের প্রাথমিক অস্থায়ী তথ্য অনুযায়ী জনঘনত্ব ১৮১, যা ২০০১ সালে ছিল ১৪৭।
২০০১ সালে অশোকনগরের গড় সাক্ষরতার হার ছিল ৬২.২৬%, যা ২০১১ সালে হয়েছে ৬৭.৯০%। বিষয়গুলি যদি লিঙ্গভিত্তিক পর্যবেক্ষণ করা হয়, ২০১১ সালে পুরুষ ও মহিলাদের সাক্ষরতার হার যথাক্রমে ৮০.২২% এবং ৫৪.১৮% পাওয়া গেছে। ২০০১ সালের আদমশুমারিতে, অশোকনগর জেলাতে যা ছিল যথাক্রমে ৭৭.০১% এবং ৪৫.২৪%। অশোকনগর জেলার মোট সাক্ষরতার হার ৪৮০,৯৫৭ জন, যার মধ্যে পুরুষ ও মহিলার সংখ্যা যথাক্রমে ২৯৯,৪০৯ এবং ১৮১,৫৪৮ জন। ২০০১ সালে, অশোকনগর জেলার মোট জনসংখ্যা ছিল ৩৪৪,৭৬০ জন।
অশোকনগরে যৌন অনুপাতের হিসেবে, এটি ২০০১ সালের আদমশুমারির তুলনায় ১০০০ পুরুষে ৮৭৯ জন থেকে ৯০০ জনে এসে দাঁড়িয়েছে। ২০১১ সালের আদমশুমারি অধিদফতরের সর্বশেষ তথ্য অনুসারে ভারতে গড় জাতীয় যৌন অনুপাত ৯৪০।
২০১১ সালে ভারতের আদমশুমারি অনুসারে, জেলার জনসংখ্যার ৯৮.৬১% লোক হিন্দিতে, ০.৬৯% পাঞ্জাবিতে এবং ০.৫৯% উর্দুতে, তাদের প্রথম ভাষা হিসাবে কথা বলে।
দক্ষিণে, অশোকনগর থেকে প্রায় ৩৫ কিমি দূরে, 'কারিলা মাতা মন্দির' অবস্থিত, মনে করা হয় এই জায়গাটি রাম এবং সীতার দুই পুত্র লব এবং কুশের জন্মস্থান। রংপঞ্চমীতে প্রতিবছর এখানে একটি বিশাল মেলার আয়োজন করা হয় যেখানে বেদনি মহিলারা রাই নৃত্য পরিবেশন করে ।ত্রিবেনীতে অবস্থিত তুমেন একটি ঐতিহাসিক তীর্থস্থান, এবং মাতা বিন্ধ্যবাসিনী মন্দিরের জন্য পরিচিত। অশোকনগর জেলায় আরও অনেক গুরুত্বপূর্ণ ধর্মীয় স্থান রয়েছে।
মেরু ভালুক
মেরু ভালুক (বৈজ্ঞানিক নাম Ursus maritimus) হলো এক প্রজাতির ভালুক। এটি পৃথিবীর বৃহত্তম শ্বাপদ। এরা মাংসাশী প্রাণী। একটি পুরুষ মেরু ভালুকের ওজন ৪০০-৬৮০ কেজি পর্যন্ত হতে পারে, অন্যদিকে একটি মাদী মেরু ভালুকের ওজন হয় একটি পুরুষ মেরু ভালুকের প্রায় অর্ধেক। উত্তর মেরুর বিভিন্ন জায়গায় এই ভালুক পাওয়া যায়। এই ভালুক সাদা রঙের হয়। বিশ্ব উষ্ণায়নের কারণে এই ভালুক বিপন্ন।
খাদ্য
বিভিন্ন জলচর ও স্থলজ প্রাণী, যেমন, বিভিন্ন প্রজাতির শীল এদের খাদ্য। এছাড়াও মৃত তিমি সহ হরেক রকম মাংসাদি এরা খায়। এরা অন্যান্য ভালুক দের মত আধা নিরামিষাশী নয়। এরা পুরোপুরি ভাবে মাংসাশী। অর্থাৎ মাংসাদি বস্তুই এর খাবার। এদের প্রিয় খাদ্যের তালিকায় রয়েছে সিল,  সি লায়ন, পাখি (ইগল,বাস)
বাসস্থান
উত্তর মেরুতে এদের দেখা মেলে। উত্তর মেরুর Arctic Circle এ এদের মূলত দেখা যায়। এরা এ অঞ্চল এর হীমশীতল পরিবেশে বাঁচার জন্য একদম উপোযোগি।
মেরু ভাল্লুকের লোমের ধরন
এদের লোম সাদা মোটা এবং খুবই ঘন হয়ে থাকে। এই লোমই তাদের প্রচন্ড শীত অথবা ঠান্ডা থেকে বাঁচায়।
শিব
সর্বোচ্চ স্তরে শিবকে সর্বোৎকর্ষ, অপরিবর্তনশীল পরম ব্রহ্ম মনে করা হয়।    ব্রহ্ম স্বরূপে পরমাত্মা শিব বিন্দুর ন্যায় অর্থাৎ নিরাকার,এই অবস্থায় শিবকে কল্পনাও করা যায়না,তিনি কালচক্র ও সংসারের সকল গুণ-অগুণ এর উর্দ্ধে। শিবের অনেকগুলি সদাশয় ও ভয়ঙ্কর মূর্তিও আছে। সদাশয় রূপে তিনি একজন সর্বজ্ঞ যোগী। তিনি কৈলাস পর্বতে সন্ন্যাসীর জীবন যাপন করেন। আবার গৃহস্থ রূপে তিনি পার্বতীর স্বামী। তার দুই পুত্র বর্তমান। এঁরা হলেন গণেশ ও কার্তিক। ভয়ঙ্কর রূপে তাকে প্রায়শই দৈত্যবিনাশী বলে বর্ণনা করা হয়। শিবকে যোগ, ধ্যান ও শিল্পকলার দেবতাও মনে করা হয়। এছাড়াও তিনি চিকিৎসা বিদ্যা ও কৃষিবিদ্যারও আবিষ্কারক।
শিবমূর্তির প্রধান বৈশিষ্ট্যগুলি হল তাঁর তৃতীয় নয়ন, গলায় বাসুকী নাগ, জটায় অর্ধচন্দ্র, জটার উপর থেকে প্রবাহিত গঙ্গা, অস্ত্র ত্রিশূল ও বাদ্য ডমরু। শিবকে সাধারণত ‘শিবলিঙ্গ’ নামক বিমূর্ত প্রতীকে পূজা করা হয়। সমগ্র হিন্দু সমাজে শিবপূজা প্রচলিত আছে। ভারত, বাংলাদেশ, নেপাল, শ্রীলঙ্কা রাষ্ট্রে ও পাকিস্তানের কিছু অংশে শিবপূজার ব্যাপক প্রচলন লক্ষিত হয়। সনাতন ধর্মীয় শাস্ত্রসমূহে শিব পূজা কে সর্বশ্রেষ্ঠও সর্বাধিক ফলপ্রদ বলে বর্ণনা করা হয়।
বুৎপত্তি ও অন্যান্য নাম
right|thumb|দিল্লি-গুরগাঁও হাইওয়ের ধারে শিবের প্রতিমূর্তি সংস্কৃত শিব (দেবনাগরী: शिव, ) শব্দটি একটি বিশেষণ, যার অর্থ "শুভ, দয়ালু ও মহৎ"। ব্যক্তিনাম হিসেবে এই শব্দটির অর্থ "মঙ্গলময়"। রূঢ় রুদ্র শব্দটির পরিবর্তে অপেক্ষাকৃত কোমল নাম হিসেবে এই শব্দটি ব্যবহৃত হয়। বিশেষণ হিসেবে শিব শব্দটি কেবলমাত্র রুদ্রেরই নয়, অন্যান্য বৈদিক দেবদেবীদের অভিধা রূপে ব্যবহৃত হয়ে থাকে।
সংস্কৃতে শৈব শব্দটির অর্থ "শিব সংক্রান্ত"। এই শব্দটি হিন্দুধর্মের একটি অন্যতম প্রধান শাখাসম্প্রদায় ও সেই সম্প্রদায়ের মতাবলম্বীদের নাম হিসেবে ব্যবহৃত হয়। শৈবধর্মের কয়েকটি প্রথা ও ধর্মবিশ্বাসের বিশেষণ রূপেই এই শব্দটি ব্যবহৃত হয়ে থাকে।শৈবধর্ম আবার হিন্দুধর্মের প্রবেশদ্বার শিব শব্দটির একাধিক অর্থ ব্যাখ্যা করেছেন: "পবিত্র ব্যক্তি", "প্রকৃতির তিন গুণের (সত্ত্ব, রজ ও তম) অতীত যিনি", অথবা "যাঁর নাম উচ্চারণ মাত্রেই মানুষ পাপমুক্ত হয়"। স্বামী চিন্ময়ানন্দ তার বিষ্ণু সহস্রনাম অনুবাদে স্তবটির ব্যাখ্যা আরও প্রসারিত করে বলেছেন: শিব শব্দের অর্থ যিনি চিরপবিত্র বা যিনি রজ বা তমের দোষ কর্তৃক স্পর্শিত হন না।
শিবের নাম সংবলিত শিব সহস্রনাম স্তোত্রের অন্তত পাঠান্তর পাওয়া যায়। মহাভারতের ত্রয়োদশ পর্ব অনুশাসনপর্ব-এর অন্তর্গত পাঠটি এই ধারার মূলরচনা বলে বিবেচিত হয়। মহান্যাসে শিবের একটি দশ সহস্রনাম স্তোত্রেরও সন্ধান পাওয়া যায়। শতরুদ্রীয় নামে পরিচিত শ্রীরুদ্রম্ চমকম্ স্তোত্রেও শিবকে নানা নামে বন্দনা করা হয়েছে।
ঐতিহাসিক বিবর্তন
ভারত, নেপাল ও শ্রীলঙ্কার সমগ্র হিন্দুসমাজেই শিবের পূজা প্রচলিত। কোনো কোনো ঐতিহাসিক মনে করেন, একাধিক ধর্মীয় সম্প্রদায়ের ধারণা একক মূর্তিতে একীভূত হয়ে শিবের আধুনিক রূপটি দান করেছে। তবে শিবের চারিত্রিক বৈশিষ্ট্যগুলি কীভাবে একক দেবতায় সম্মিলিত হয়, সে সম্পর্কে বিস্তারিত তথ্য পাওয়া যায় না। অ্যাক্সেল মাইকেলস শৈবধর্মের এই সম্মিলিত জটিল প্রকৃতিটি ব্যাখ্যা করতে গিয়ে বলেছেন:
পশুপতি সিলমোহর
thumb|[[মহেঞ্জোদাড়ো|মহেঞ্জোদাড়োয় প্রাপ্ত পশুপতি সিলমোহর]] মহেঞ্জোদারোয় খননকার্য চালানোর সময় একটি সিলমোহর আবিষ্কৃত হয়, যাতে খোদিত চিত্রটি "আদি-শিব"-এর ("proto-Shiva") একটি সম্ভাব্য প্রতিকৃতিরূপে সকলের দৃষ্টি আকর্ষণ করে। উপবিষ্ট, সম্ভবত ইথিফেলিক, জন্তুজানোয়ার বেষ্টিত এই মূর্তিটিকে পশুপতি নামে অভিহিত করা হয়। স্যার জন মার্শাল এবং অন্যান্যরা এই ছবিতে হাঁটু মুড়ে বসা "যোগ ভঙ্গিমা" দেখে এটিকে শিবের আদিরূপ বলে দাবি করেন। যদিও গেভিন ফ্লাড ও জন কি প্রমুখ গবেষক এই দাবি অস্বীকার করেছেন।
রুদ্র
আধুনিক শিবের সঙ্গে বৈদিক দেবতা রুদ্রের নানা মিল পরিলক্ষিত হয়। হিন্দুসমাজে রুদ্র ও শিবকে একই ব্যক্তি মনে করা হয়। রুদ্র হলেন বজ্রবিদ্যুৎসহ ঝড়ের দেবতা; তাকে একজন ভয়ানক, ধ্বংসকারী দেবতা হিসেবে কল্পনা করা হতো।
হিন্দুধর্মের প্রাচীনতম ধর্মগ্রন্থ হল ঋগ্বেদ। ভাষাতাত্ত্বিক তথ্যপ্রমাণ থেকে জানা যায় যে ১৭০০ থেকে ১১০০ খ্রিষ্টপূর্বাব্দের মধ্যবর্তী সময়ে এই গ্রন্থের রচনা। ঋগ্বেদে রুদ্র নামে এক দেবতার উল্লেখ রয়েছে। রুদ্র নামটি আজও শিবের অপর নাম হিসেবে ব্যবহৃত হয়। ঋগ্বেদে (২।৩৩) তাকে "মরুৎগণের পিতা" বলে উল্লেখ করা হয়েছে; মরুৎগণ হলেন ঝঞ্ঝার দেবতাদের একটি গোষ্ঠী। এছাড়াও ঋগ্বেদ ও যজুর্বেদে প্রাপ্ত রুদ্রম্ স্তোত্রটিতে রুদ্রকে নানা ক্ষেত্রে শিব নামে বন্দনা করা হয়েছে; এই স্তোত্রটি হিন্দুদের নিকট একটি অতি পবিত্র স্তোত্র। তবে বেদপ শিব শব্দটি ইন্দ্র, মিত্র ও অগ্নির বিশেষণ হিসেবেও ব্যবহৃত হয়েছে।
upright|thumb|left|তিনমুখী শিব, [[গান্ধার, খ্রিষ্টীয় দ্বিতীয় শতাব্দী]]
তবে প্রাচীন দেবতা রুদ্রের সঙ্গে শিবের এই সমত্বারোপ সার্বজনীনভাবে স্বীকৃত নয়। অ্যালেক্স মাইকেলসের ব্যাখ্যা অনুযায়ী:
<blockquote class="toccolours" style="float:none; padding: 10px 15px 10px 15px; display:table;"> To what extent 's origins are in fact to be sought in Rudra is extremely unclear. The tendency to consider an ancient god is based on this identification, even though the facts that justify such a far-reaching assumption are meager. অর্থাৎ রুদ্রের মধ্যে শিব-এর উৎপত্তি কতটুকু তা অস্পষ্ট। শিব একজন প্রাচীন দেবতা বিবেচনা করার প্রবণতা এই শনাক্তকরণের উপর ভিত্তি করে, যদিও এমন একটি সুদূরপ্রসারী অনুমানকে ন্যায্যতা দেয় এমন তথ্যপ্রমাণগুলো খুবই নগণ্য।
রুদ্রকে "শর্ব" (ধনুর্ধর) নামেও অভিহিত করা হয়। রুদ্রের একটি প্রধান অস্ত্র হল ধনুর্বাণ। নামটি শিব সহস্রনাম স্তোত্রেও পাওয়া যায়। আর. কে. শর্মা মনে করেন, পরবর্তীকালের ভাষাগুলোতেও এই নামটি শিবের অপর নাম হিসেবে ব্যবহৃত হয়। শব্দটির বুৎপত্তি সংস্কৃত শব্দ শর্ব থেকে, যার অর্থ আঘাত করা বা হত্যা করা। আর. কে. শর্মার ব্যাখ্যা অনুযায়ী এই শব্দটির অর্থ "যিনি অন্ধকারের শক্তিসমূহকে হত্যা করতে সক্ষম"। শিবের অপর দুই নাম ধন্বী ("ধনুর্ধারী") ও বাণহস্ত ("ধনুর্বিদ", আক্ষরিক হস্তে "বাণধারী") ধনুর্বিদ্যার সঙ্গে সম্পর্কযুক্ত।
অন্যান্য বৈদিক দেবতাদের সঙ্গে সম্পর্ক
হিন্দু দেবমণ্ডলী একজন প্রধান দেবতারূপে শিবের উত্থানের পশ্চাতে কার্যকরী ছিল অগ্নি, ইন্দ্র, প্রজাপতি, বায়ু প্রমুখ বৈদিক দেবতাদের সঙ্গে তার সম্পর্ক।
অগ্নি
রুদ্রের সঙ্গে অগ্নির সম্পর্ক অত্যন্ত ঘনিষ্ঠ। বৈদিক সাহিত্যে অগ্নি ও রুদ্রের পারস্পরিক অঙ্গীভবন রুদ্রের রুদ্র-শিব রূপে বিবর্তনের ক্ষেত্রে একটি গুরুত্বপূর্ণ কারণ। নিরুক্ত নামক প্রাচীন বুৎপত্তিতত্ত্ববিষয়ক একটি গ্রন্থে এই অঙ্গীভবনের বিষয়টি অত্যন্ত সুস্পষ্ট। এই গ্রন্থে লেখা আছে, "অগ্নিকে রুদ্র নামেও অভিহিত করা হয়"। দুই দেবতার পারস্পরিক সম্পর্কের বিষয়টি অত্যন্ত জটিল। স্টেল ক্র্যামরিকের মতে:
<blockquote class="toccolours" style="float:none; padding: 10px 15px 10px 15px; display:table;"> The fire myth of plays on the whole gamut of fire, valuing all its potentialities and phases, from conflagration to illumination.
শতরুদ্রীয় স্তবে "সসিপঞ্জর" ("সোনালি লাল রঙের শিখার মতো আভাযুক্ত") ও "তিবষীমতি" ("জ্বলন্ত শিখা") বিশেষণদুটি রুদ্র ও অগ্নির সমরূপত্ব নির্দেশ করছে। অগ্নিকে ষাঁড়ের রূপে কল্পনা করা হয়ে থাকে, এবং শিবের বাহনও হল নন্দী নামে একটি ষাঁড়। ষাঁড়ের মতো অগ্নিরও শিং কল্পনা করা হয়ে থাকে। মধ্যযুগীয় ভাস্কর্যে অগ্নি ও ভৈরব শিব – উভয়েরই বিশেষত্ব হল অগ্নিশিখার ন্যায় মুক্ত কেশরাশি।
ইন্দ্র
ঋগ্বেদে একাধিক স্থলে শিব শব্দটি ইন্দ্রের অভিধা রূপে ব্যবহৃত হয়েছে (২।২০।৩, ৬।৪৫।১৭, এবং ৮।৯৩।৩ )
রূপ
thumb| শিব ও [[পার্বতী। শিব এখানে ত্রিনয়ন, মস্তকে অর্ধচন্দ্রধারী, সর্প ও নরকরোটির মালা পরিহিত, সর্বাঙ্গে বিভূতি-মণ্ডিত এবং ত্রিশূল ও ডমরুধারী। তাঁর জটাজুট থেকে গঙ্গা প্রবাহিত।]]
thumb|left|গঙ্গার মর্ত্যে অবতরণকালে শিব তাঁকে জটায় ধারণ করছেন; সম্মুখে পার্বতী, নন্দী ও [[ভগীরথ, সন্ত নারায়ণের হিন্দি পাণ্ডুলিপির চিত্র, ১৭৪০ খ্রি.]]
রূপভেদ
ভগবান শিবের বিভিন্ন নাম ও তার সম্পর্কে প্রচলিত বিভিন্ন কাহিনিতে এই দ্বিমুখী সত্ত্বার সন্ধান পাওয়া যায়। উল্লেখযোগ্য রূপভেদ হলো শৈলপুত্র,ব্রক্ষচারী,স্কন্দপিতা,কুষ্মান্ড,সিদ্ধিদাতা,সর্পদেব,গৌরীপতি,অর্ধচন্দ্রঘন্টা,কাত্যায়ন ও অন্যান্য।
ধ্বংসকর্তা ও মঙ্গলময় সত্তা
right|thumb|প্রথমা পত্নী [[দাক্ষায়ণী সতীর শবদেহ স্কন্ধে শিব]] যজুর্বেদে শিবের দুটি পরস্পরবিরোধী সত্তার উল্লেখ রয়েছে। এখানে একদিকে তিনি যেমন ক্রূর ও ভয়ংকর (রুদ্র); অন্যদিকে তেমনই দয়ালু ও মঙ্গলময় (শিব)। এই কারণে চক্রবর্তী মনে করেন, "যে সকল মৌলিক উপাদান পরবর্তীকালে জটিল রুদ্র-শিব সম্প্রদায়ের জন্ম দিয়েছিল, তার সবই এই গ্রন্থে নিহিত রয়েছে।" মহাভারতেও শিব একাধারে "দুর্জেয়তা, বিশালতা ও ভয়ংকরের প্রতীক" এবং সম্মান, আনন্দ ও মহত্ত্বের দ্বারা ভূষিত। শিবের নানা নামের মধ্যে তার এই ভয়াল ও মঙ্গলময় সত্তার বিরোধের উল্লেখ রয়েছে।
রুদ্র (সংস্কৃত: রুদ্র) নামটি শিবের ভয়ংকর সত্ত্বার পরিচায়ক। প্রথাগত বুৎপত্তি ব্যাখ্যা অনুসারে, রুদ্র শব্দটির মূল শব্দ হল রুদ্-, যার অর্থ রোদন করা বা চিৎকার করা। স্টেলা ক্র্যামরিক অবশ্য এর একটি পৃথক বুৎপত্তি ব্যাখ্যা দিয়েছেন। এই ব্যাখ্যাটি বিশেষণ রৌদ্র শব্দটির সঙ্গে সম্পর্কযুক্ত, যার অর্থ বন্য বা রুদ্র প্রকৃতির। এই ব্যাখ্যা অনুযায়ী, তিনি রুদ্র নামটির অর্থ করেছেন যিনি বন্য বা প্রচণ্ড দেবতা। এই বুৎপত্তিব্যাখ্যা অনুসারে, আর. কে. শর্মা রুদ্র শব্দের অর্থ করেছেন ভয়ংকর। মহাভারতের অনুশাসনপর্বের অন্তর্গত শিব সহস্রনাম স্তোত্রে শিবের হর (সংস্কৃত: हर) নামটির উল্লেখ করা হয়েছে তিন বার। এটি শিবের একটি অত্যন্ত গুরুত্বপূর্ণ নাম। অনুশাসনপর্বে তিন বারই এই নামের উল্লেখ করা হয়েছে সম্পূর্ণ ভিন্নতর অর্থে। আর. কে. শর্মা এই তিনটি উল্লেখে হর নামটির অর্থ করেছেন "যিনি বন্দী করেন", "যিনি এক করেন" এবং "যিনি ধ্বংস করেন"। শিবের অপর দুই ভয়ংকর রূপ হল "কাল" (সংস্কৃত: काल) ও "মহাকাল" (সংস্কৃত: महाकाल)। এই দুই রূপে শিব সকল সৃষ্টি ধ্বংস করেন।  ধ্বংসের সঙ্গে সম্পর্কযুক্ত শিবের অপর একটি রূপ হল ভৈরব (সংস্কৃত: भैरव)। "ভৈরব" শব্দটির অর্থও হল "ভয়ানক"।
অপরপক্ষে শিবের শঙ্কর (সংস্কৃত: शङ्कर) নামটির অর্থ "মঙ্গলকারক" বা "আনন্দদায়ক"। এই নামটি শিবের দয়ালু রূপের পরিচায়ক। বৈদান্তিক দার্শনিক আদি শঙ্কর (৭৮৮-৮২০ খ্রি.) এই সন্ন্যাসজীবনের নাম হিসেবে নামটি গ্রহণ করে শঙ্করাচার্য নামে পরিচিতি লাভ করেন। একই ভাবে শম্ভু (সংস্কৃত: शम्भु) নামটির অর্থও "আনন্দদায়ক"। এই নামটিও শিবের দয়ালু রূপের পরিচায়ক।
যোগী ও গৃহী সত্ত্বা
thumb|right| সপরিবার শিব; শিবের সঙ্গে পত্নী [[পার্বতী এবং পুত্র গণেশ ও কার্তিকেয়।]] শিবকে একাধারে যোগী ও গৃহী রূপে কল্পনা করা হয়। যোগী শিবের মূর্তি ধ্যানরত। যোগশাস্ত্রের সঙ্গে তার সম্পর্কের পরিপ্রেক্ষিতে তাকে মহাযোগী নামে অভিহিত করা হয়। বৈদিক ধর্মে যজ্ঞের উপর অধিক গুরুত্ব আরোপ করা হলেও, মহাকাব্যিক যুগে তপস্যা, যোগ ও কৃচ্ছ্রসাধন অধিকতর গুরুত্ব পেতে শুরু করে। যোগীবেশে শিব কল্পনার আবির্ভাব তাই অপেক্ষাকৃত পরবর্তীকালে ঘটেছিল।
গৃহী রূপে তিনি পার্বতীর স্বামী এবং গণেশ ও কার্তিকেয় নামে দুই পুত্রের জনক। পার্বতী বা উমা তার স্ত্রী বলে তাকে উমাপতি, উমাকান্ত ও উমাধব নামেও অভিহিত করা হয়।  শিবের স্ত্রী পার্বতীই বিশ্বজননী বা মহাশক্তি। গৃহী রূপে শিব আপন পত্নীকে ভালবাসেন এবং শ্রদ্ধা করেন।
শিব ও পার্বতীর দুই পুত্র – কার্তিকেয় ও গণেশ। দক্ষিণ ভারতে সুব্রহ্মণ্যন, ষন্মুখন, স্বামীনাথন ও মুরুগান নামে কার্তিকেয়ের পূজা বহুল প্রচলিত; উত্তর ভারতে তিনি স্কন্দ, কুমার ও কার্তিকেয় নামেই সর্বাধিক পরিচিত। শিবের স্ত্রীকে তার শক্তির উৎস মনে করা হয়।
নটরাজ
thumb|left|[[ব্রোঞ্জ|ব্রোঞ্জনির্মিত চোলযুগীয় নটরাজ শিবের মূর্তি, মেট্রোপলিটান মিউজিয়াম অফ আর্ট, নিউ ইয়র্ক]] নটরাজ (তামিল: நடராஜா) বেশে শিবের মূর্তি অত্যন্ত জনপ্রিয়। শিব সহস্রনামে শিবের নর্তক ও নিত্যনর্ত নামদুটি পাওয়া যায়। পৌরাণিক যুগ থেকেই নৃত্য ও সঙ্গীতের সঙ্গে শিবের যোগ বিদ্যমান। সারা ভারতে, বিশেষত তামিলনাড়ুতে, নটরাজের পাশাপাশি নৃত্যমূর্তি নামে শিবের নানান নৃত্যরত মূর্তি সারা ভারতে পাওয়া যায়। শিবের সঙ্গে সম্পর্কযুক্ত দুটি নৃত্যের নাম হল তাণ্ডব ও লাস্য। তাণ্ডব ধ্বংসাত্মক ও পুরুষালি নৃত্য; শিব কাল-মহাকাল বেশে বিশ্বধ্বংসের উদ্দেশ্যে এই নাচ নাচেন  এবং মধুর ও সুচারু নৃত্যকলা; এই আবেগময় নৃত্যকে পার্বতীর নাচ রূপে কল্পনা করা হয়। লাস্যকে তাণ্ডবের নারীসুলভ বিকল্প মনে করা হয়। তাণ্ডব ও লাস্য নৃত্য যথাক্রমে ধ্বংস ও সৃষ্টির সঙ্গে সম্পর্কযুক্ত। alt=সুইজারল্যান্ডের জেনেভা শহরে অবস্থিত বিশ্বের সবচেয়ে বড় ফিজিক্স ল্যাবে নটরাজ শিবের মূর্তি।|থাম্ব|সুইজারল্যান্ডের জেনেভা শহরে অবস্থিত বিশ্বের সবচেয়ে বড় ফিজিক্স ল্যাবে নটরাজ শিবের মূর্তি।
সুইজারল্যান্ডের জেনেভা শহরে অবস্থিত বিশ্বের সবচেয়ে বড় ফিজিক্স ল্যাব দ্যা ইউরোপিয়ান অর্গানাইজেশন ফর নিউক্লিয়ার রিসার্চ (CERN)। এখানে রয়েছে  মহাদেব শিবের একটি মূর্তি। এটিকে বলা হয় নটরাজ শিব। ভারত এই প্রতিমাটি উপহার দেয়। ২ মিটার উঁচু এই প্রতিমাটি ২০০৪ সালের ১৮ জুন বিশ্বের সবচেয়ে বড় ফিজিক্স ল্যাবে উন্মোচন করা হয়।
দক্ষিণামূর্তি
দক্ষিণামূর্তি (সংস্কৃত: दक्षिणामूर्ति) শিবের একটি বিশিষ্ট রূপ। আক্ষরিকভাবে দক্ষিণামূর্তি কথাটির অর্থ দক্ষিণদিকে মুখ যাঁর। এই রূপে শিব যোগ, সঙ্গীত ও বিদ্যাচর্চার গুরু এবং শাস্ত্রের ব্যাখ্যাকর্তা। প্রধানত তামিলনাড়ুতে শিবের এই মূর্তি প্রচলিত। দক্ষিণামূর্তি শিব মৃগসিংহাসনে অধিষ্ঠিত এবং জ্ঞানপিপাসু ঋষিগণ কর্তৃক পরিবৃত।
মৃত্যুঞ্জয়
"মৃত্যুঞ্জয়" কথাটির আক্ষরিক অর্থ "যিনি মৃত্যুকে জয় করেছেন"। কথিত আছে, শিব মৃত্যুর দেবতা যমকে জয় করেছিলেন। একটি কিংবদন্তি অনুসারে, ঋষি মার্কণ্ডেয়ের ষোলো বছর বয়সে মৃত্যুযোগ ছিল। মার্কণ্ডেয় শিবের আরাধনা করেন। মৃত্যুকাল উপস্থিত হলে, তিনি শিবের নিকট জীবন ভিক্ষা করেন। শিব যমকে পরাজিত করে মার্কণ্ডেয়কে জীবন দান করেন।
অর্ধনারীশ্বর
thumb|upright|[[অর্ধনারীশ্বর বেশে শিব; একাদশ শতাব্দীর ব্রোঞ্জনির্মিত চোল ভাস্কর্য]]
অর্ধনারীশ্বর বেশে শিব অর্ধেক পুরুষ অর্ধেক নারীদেহধারী। এই রূপের অপর একটি নাম হল "তৃতীয় প্রকৃতি"। এলান গোল্ডবার্গের মতে, সংস্কৃত অর্ধনারীশ্বর কথাটির অর্থ যে দেবতা অর্ধেক নারী; অর্ধেক পুরুষ অর্ধেক নারী নয়। হিন্দু দর্শনে এই রূপের ব্যাখ্যা দিতে গিয়ে বলা হয়েছে, এই বিশ্বের পবিত্র পরমাশক্তি একাধারে পুরুষ ও নারীশক্তি।
ত্রিপুরান্তক
একটি পৌরাণিক উপাখ্যান অনুসারে, শিব ধনুর্ধর বেশে ত্রিপুর নামে অসুরদের তিনটি দুর্গ ধ্বংস করেন। এই কারণে শিবের অপর নাম ত্রিপুরান্তক (সংস্কৃত: त्रिपुरान्तक)।
শিবের এই নামটির একটি দার্শনিক ব্যাখ্যাও রয়েছে। পণ্ডিতগণ মনে করেন মানবদেহ তিন প্রকার - স্থূল শরীর বা বহিঃস্থ দেহ, সূক্ষ্ম শরীর বা মন এবং কারণ শরীর বা আত্মার চৈতন্যময় রূপ। এই তিন শরীরকে একত্রে ত্রিপুর বলা হয়। ত্রিপুরান্তক বেশে শিব মানব সত্ত্বার এই ত্রিমুখী অস্তিত্বের ধ্বংস ও বিলোপ ঘটিয়ে মানবকে পরমসত্ত্বার সঙ্গে লীন হতে সহায়তা করেন। এই বেশে তিনি মায়া ও অজ্ঞানকে ধ্বংস করে পরম চৈতন্যের সঙ্গে মানুষের মিলন ঘটান।
অষ্টমূর্তি
শিবের আটটি বিশেষ রূপকে একত্রে অষ্টমূর্তি বলে। এঁরা হলেন: ভব (অস্তিত্ব), শর্ভ (ধনুর্ধর), রুদ্র (যিনি দুঃখ ও যন্ত্রণা প্রদান করেন), পশুপতি (পশুপালক), উগ্র (ভয়ংকর), মহান বা মহাদেব (সর্বোচ্চ আত্মা), ভীম (মহাশক্তিধর) ও ঈশান (মহাবিশ্বের দিকপতি)।
শিবলিঙ্গ
thumb|তিরুবানাইকবলের জম্বুকেশ্বর মন্দিরে সুসজ্জিত শিবলিঙ্গ নৃতত্ত্বারোপিত মূর্তি ব্যতিরেকেও শিবলিঙ্গ বা লিঙ্গ-এর আকারে শিবের পূজাও অত্যন্ত গুরুত্বপূর্ণ বলে বিবেচিত হয়। শিবলিঙ্গ বিভিন্ন প্রকারের হয়ে থাকে। শিব শব্দের অর্থ মঙ্গলময় এবং লিঙ্গ শব্দের অর্থ প্রতীক; এই কারণে শিবলিঙ্গ শব্দটির অর্থ সর্বমঙ্গলময় বিশ্ববিধাতার প্রতীক। শিব শব্দের অপর একটি অর্থ হল যাঁর মধ্যে প্রলয়ের পর বিশ্ব নিদ্রিত থাকে; এবং লিঙ্গ শব্দটির অর্থও একই – যেখানে বিশ্বধ্বংসের পর যেখানে সকল সৃষ্ট বস্তু বিলীন হয়ে যায়। যেহেতু হিন্দুধর্মের মতে, জগৎের সৃষ্টি, রক্ষা ও ধ্বংস একই ঈশ্বরের দ্বারা সম্পন্ন হয়, সেই হেতু শিবলিঙ্গ স্বয়ং ঈশ্বরের প্রতীক রূপে পরিগণিত হয়। মনিয়ার-উইলিয়ামস ও ওয়েন্ডি ডনিগার প্রমুখ কয়েকজন গবেষক শিবলিঙ্গকে একটি পুরুষাঙ্গ-প্রতিম প্রতীক মনে করেন।  যদিও ক্রিস্টোফার ইসারহুড, স্বামী বিবেকানন্দ, স্বামী শিবানন্দ, ও এস. এন. বালগঙ্গাধর প্রমুখ বিশেষজ্ঞগণ এই মতকে খণ্ডন করেছেন।
অথর্ববেদ সংহিতা গ্রন্থে যূপস্তম্ভ নামে একপ্রকার বলিদান স্তম্ভের স্তোত্রে প্রথম শিব-লিঙ্গ পূজার কথা জানা যায়। এই স্তোত্রের আদি ও অন্তহীন এক স্তম্ভ বা স্কম্ভ-এর বর্ণনা পাওয়া যায়। এই স্কম্ভ-টি চিরন্তন ব্রহ্মের স্থলে স্থাপিত। যজ্ঞের আগুন, ধোঁয়া, ছাই, সোম লতা, এবং যজ্ঞকাষ্ঠবাহী ষাঁড়ের ধারণাটির থেকে শিবের উজ্জ্বল দেহ, তার জটাজাল, নীলকণ্ঠ ও বাহন বৃষের একটি ধারণা পাওয়া যায়। তাই মনে করা হয়, উক্ত যূপস্তম্ভই কালক্রমে শিবলিঙ্গের রূপ ধারণ করেছে। লিঙ্গপুরাণ গ্রন্থে এই স্তোত্রটিই উপাখ্যানের আকারে বিবৃত হয়েছে। এই উপাখ্যানে কীর্তিত হয়েছে সেই মহাস্তম্ভ ও মহাদেব রূপে শিবের মাহাত্ম্য্য।
পঞ্চমন্ত্র
thumb|left| পঞ্চানন শিব, চারপাশে [[বিষ্ণু, ব্রহ্মা, গণেশ ও অন্যান্য দেবতারা; লস এঞ্জেলস কাউন্টি মিউজিয়াম অফ আর্টের সংগ্রহ।]]
শিবের পবিত্র সংখ্যা হল পাঁচ। তার সর্বাপেক্ষা গুরুত্বপূর্ণ মন্ত্রগুলির একটি (নমঃ শিবায়) পাঁচটি অক্ষর দ্বারা গঠিত।
কথিত আছে, শিবের শরীর পাঁচটি মন্ত্র দ্বারা গঠিত। এগুলিকে বলা হয় পঞ্চব্রহ্মণ। দেবতা রূপে এই পাঁচটি মন্ত্রের নিজস্ব নাম ও মূর্তিতত্ত্ব বর্তমান:
শিবের মূর্তি এই পাঁচটি রূপ পঞ্চাননের আকারে কল্পিত হয়। বিভিন্ন শাস্ত্রে এই পাঁচটি রূপ পঞ্চভূত, পঞ্চ জ্ঞানেন্দ্রিয় ও পঞ্চ কর্মেন্দ্রিয়ের সঙ্গে সম্পর্কযুক্ত। তবে এই পাঁচটি রূপের বর্ণনা প্রসঙ্গে পণ্ডিতদের মধ্যে মতবিরোধ রয়েছে। স্টেলা ক্র্যামরিক এই সম্মিলনের সামগ্রিক অর্থ সম্পর্কে মন্তব্য করেছেন:
<blockquote class="toccolours" style="float:none; padding: 10px 15px 10px 15px; display:table;">Through these transcendent categories, Śiva, the ultimate reality, becomes the efficient and material cause of all that exists.
<blockquote class="toccolours" style="float:none; padding: 10px 15px 10px 15px; display:table;"> জানবে, পার্থিব জগৎের সকল বস্তুর পঞ্চমুখী চরিত্র বিদ্যমান। এর কারণ পঞ্চমুখী ব্রহ্মের চরিত্রবৈশিষ্ট্যরূপে শিবের চিরন্তন বৈচিত্র্য। (পঞ্চব্রহ্মণ উপনিষদ ৩১)
শিব লিঙ্গ পূজার তাৎপর্য কি? শিব পূজা দু'রকম ভাবেই হয়। মূর্তি এবং লিঙ্গ। পূবেই বলা হয়েছে লিঙ্গ শব্দে অনেক গুলো অর্থ আছে। লিঙ্গ শব্দের অর্থ চিহ্ন বা প্রতীক। সাকার রূপে এরূপ লিঙ্গ শরীর বা চিহ্ন আমরা সর্বত্রই ব্যবহার করি। একটি দেশের পরিচয় বহন করে একটি পতাকা। বিষ্ণুমন্ত্রের যারা অনুসারী তাদের পরিচয় তারা দেন দেহতে তিলক ফোঁটা অঙ্কিত করে। ঘটে আমরা দেবদেবীর পুত্তলী এঁকে দেবতার চিহ্ন বা প্রতীক বসাই। এরূপ দুটি প্রতীক বা লিঙ্গ বা চিহ্ন আমরা পূজায় ব্যবহার করি। একটি শিব লিঙ্গ আরেকটি নারায়ণ শিলা। শিব লিঙ্গের গঠন প্রণালী সহজ হওয়ায় মূর্তি তৈরী থেকে লিঙ্গ পূজায় আমরা আগ্রহী বেশি। মাটি দিয়ে অতি সহজে অল্প সময়ে এ প্রতীক তৈরী করা যায় এবং পূজান্তে বিসর্জনও দেয়া যায়। কিন্তু প্রতীকটির নাম লিঙ্গ দেয়াতে আমাদের মধ্যে এ নিয়ে নীল সাহিত্য গড়ে উঠেছে যা সত্যিই দু:খজনক। অথচ একই প্রতীক ব্যবহৃত হচ্ছে নারায়ণ পূজায়, তাকে নিয়ে এরূপ আচারণ আমরা করি না। বিশেষ করে শিব-এর সঙ্গে সৃষ্টির কার্যক্রম যুক্ত থাকাতে আমরা লিঙ্গ শব্দটিকে একেবারে পার্থিব কাজের সঙ্গে মিলিয়ে দিয়েছি। এ বিভ্রান্তি থেকে আমাদের মুক্ত হতে হবে এবং আমাদের শিবত্বে উন্নীত হতে হবে।
হরিহর
বৈদিক যুগে বিষ্ণু ও রুদ্ররূপী শিব ছিলেন অপেক্ষাকৃত অপ্রধান দেবতা। তবে ব্রাহ্মণ (১০০০-৭০০ খ্রিষ্টপূর্বাব্দ) রচনার সময় থেকেই তাদের গুরুত্ব বৃদ্ধি পেতে থাকে। পৌরাণিক যুগে দুই দেবতাকে কেন্দ্র করেই পৃথক সম্প্রদায় গড়ে ওঠে। এই সম্প্রদায়গুলি ভক্ত টানবার লক্ষ্যে পরস্পরের সঙ্গে প্রতিযোগিতায় অবতীর্ণ হয়। ফলত এই দুই প্রধান দেবতার পারস্পরিক সম্পর্কটি বর্ণনা করার জন্য রচিত হয় একাধিক ভিন্নধর্মী কাহিনি।
বিভিন্ন সমন্বয়বাদী গোষ্ঠী অবশ্য দুই দেবতার পারস্পরিক মধুর ও সহযোগিতাপূর্ণ সম্পর্কের কথাই বলে থাকেন। এই সকল গোষ্ঠীর মতবাদে হরিহর নামে এক দেবতার অস্তিত্ব লক্ষিত হয়। ইনি বিষ্ণু (হরি) ও শিব (হর)-এর সম্মিলিত রূপ। এই রূপ হরিরুদ্র নামেও পরিচিত। মহাভারতে এই রূপের উল্লেখ রয়েছে। শিবের মহাবলেশ্বর নামটির উৎপত্তি আখ্যানটি হল এই জাতীয় সমন্বয়মূলক কাহিনির একটি উদাহরণ। এই আখ্যান অনুযায়ী, শিব রাবণকে বরস্বরূপ একটি শিবলিঙ্গ প্রদান করেছিলেন। শর্ত ছিল লিঙ্গটি রাবণকে সর্বদা বহন করতে হবে। একটি স্থানে এসে রাবণ মূত্রত্যাগ করার জন্য ব্রাহ্মণের ছদ্মবেশধারী বিষ্ণুভক্ত নারদকে লিঙ্গটি কিছুক্ষণের জন্য ধরতে বলেন। নারদ এটি মাটিতে রেখে অদৃশ্য হয়ে যান। রাবণ ফিরে এসে লিঙ্গটি স্থানান্তরে অসমর্থ হন এবং সেই থেকে লিঙ্গটি সেই স্থানেই থেকে যায়। কথিত আছে, এই স্থানটি হল অধুনা ঝাড়খণ্ড রাজ্যের দেওঘর। কর্ণাটকের গোকর্ণের কাহিনিটিও কতকটা একই প্রকার। এই আখ্যানে দেখা যায়, কৈলাস থেকে লঙ্কায় প্রত্যাবর্তন কালে রাবণ গণেশকে একটি শিবলিঙ্গ ধরতে দিয়ে স্নান করতে যান। কিন্তু গণেশ সেটি ভূমিতে স্থাপন করেন। এই কারণে লিঙ্গটির নাম হয় মহাবলেশ্বর।
অপর একটি কাহিনি অনুসারে, শিব বিষ্ণুর নারী অবতার মোহিনীর রূপে মুগ্ধ হয়ে তার সঙ্গে মিলিত হন। উভয়ের মিলনের ফলে আয়াপ্পার জন্ম হয়। এই আয়াপ্পা শাস্তা বা আয়ানারের সমরূপীয়। একদল উদ্ধত ঋষিকে শিক্ষা দেবার সময়ও মোহিনী শিবের সেবা করেন।
শিবের বিভিন্ন নাম
শিবকে বিভিন্ন নামে ডাকা হয়ে থাকে। অন্য সকল দেবতার মত তারও ১০৮ নাম রয়েছে। এর মধ্যে অন্যতম হল - মহাদেব, শিব, নটরাজ, শম্ভু, পশুপতি, নীলকণ্ঠ, চিন্তামণি, মহেশ্বর, রুদ্র, গৌরিপতি, মাতাঙ্গেশ্বর, মহাশম্বরানন্দ ভৈরব, রাক্ষসেশ্বর, ভীমেশ্বর, শৈলেন্দ্রেশ্বর, কোটেশ্বর মহাদেব, কালভৌরব, জগন্নাথদেব, মল্লিকার্জুন, অ্যাকাম্রনাথ, সিদ্ধিনাথ, বাল্ব্রক্ষেশ্বর, লম্বকর্ণ, চামুণ্ডেশ্বর, মহাকাল, ভুবনেশ্বর, বগলামুখেশ্বর, সতীপতি, ত্রিপুরারি, তীর্থরাজ, সদাশিব, যোগীশ্বর ইত্যাদি।
শিবের পুত্র
হিন্দু মাত্রেই জানেন শিবের পুত্রের সংখ্যা দুই। কার্তিক বা ষড়ানন আর গণেশ বা গজানন। কিন্তু, ‘শিবপুরাণ’ জানাচ্ছে, শিবের মোট পুত্রসংখ্যা ৬। এই পুত্রেরা কেউই কিন্তু পার্বতীর সন্তান নন। শিবের বিভিন্ন লীলার সময়ে তাদের জন্ম হয়েছিল। কার্তিক-গণেশ ছাড়াও বাকি চার পুত্রের সন্ধান রইল এখানে।
• আয়াপ্পা— অসুরদের হাত থেকে অমৃতকে বাঁচানোর জন্য বিষ্ণু মোহিনীরূপ ধারণ করেন। শিব মোহিনীর সৌন্দর্যে বশীভূত, মনোমুগ্ধকর ও মোহিত হন। মোহিনীর সাথে মিলিত হওয়ার চেষ্টা করেন। কিন্তু তার আগেই তার বীর্য স্খলন হয়ে মাটিতে পরে। সেখান থেকেই আয়াপ্পার জন্ম হয়। দক্ষিণ ভারেত আইপ্পাকে গুরুত্বপূর্ণ দেবতা বলেই মনে করা হয়। তাকে হরি ও হরের সম্মিলিত রূপ বলে মনে করা হয়।
• অন্ধকাসুর— দানবরাজ হিরণ্যাক্ষ পুত্রহীন ছিলেন। তিনি পুত্রলাভের আশায় মহাদেবের তপস্যা করেন। শিব তাকে এক পুত্রসন্তান প্রদান করেন। জন্মান্ধ সেই পুত্রের নাম ছিল অন্ধকাসুর। পরে অন্ধকাসুর পার্বতীকে অনৈতিকভাবে অধিকার করতে চাইলে স্বয়ং শিবই তাকে হত্যা করেন।
• ভৌম— শিবের স্বেদবিন্দু ভূমিতে পড়েই ভৌমের জন্ম হয়েছিল। শিব তখন গভীর ধ্যানে মগ্ন ছিলেন। ভূমিদেবীই ভৌমকে পালন করেন। পরে শিব ভৌমের কথা জানতে পারেন এবং তাকে পুত্র হিসেবে স্বীকার করে নেন।
অবতার
লোকবিশ্বাস অনুসারে, হিন্দুধর্মের অন্যান্য দেবদেবীদের মতো শিবেরও একাধিক অবতার বিদ্যমান। তবে পুরাণ শাস্ত্রে শিবের অবতারের উল্লেখ থাকলেও, এই অবতারতত্ত্ব শৈবধর্মে স্বীকৃত নয়।
উৎসব
প্রতি বছর হিন্দু পঞ্জিকা অনুযায়ী ফাল্গুন মাসের কৃষ্ণ চতুর্দশী তিথিতে শিবরাত্রি উৎসব উদযাপিত হয়। এই উৎসব হিন্দুদের অন্যতম গুরুত্বপূর্ণ উৎসব। এই দিন ভক্তের শিবের মস্তকে ফল, ফুল ও বিল্বপত্র অর্পণ করে।
চৈত্রসংক্রান্তির দিন বাংলায় শিবকেন্দ্রিক একটি বিশেষ উৎসব পালিত হয়। এটি চড়ক উৎসব নামে পরিচিত। এটি পৌরাণিক উৎসব নয়, লোকউৎসব। গাজন এই উৎসবের অন্যতম বৈশিষ্ট্য।
জ্যোতির্লিঙ্গ মন্দির
শিবের সর্বাপেক্ষা পবিত্র মন্দির হল দ্বাদশ জ্যোতির্লিঙ্গ মন্দির। এগুলি হল:
শিব তান্ডব স্তোত্র
ভগবান শিবের সবচেয়ে গুরুত্বপূর্ণ স্তোত্রগুলির মধ্যে একটি হল 'শিব তান্ডব স্তোত্র'। বিশ্বাস করা হয় যে, রাজা রাবন ছিলেন শিবের একনিষ্ঠ ভক্ত। শিবের অনুসারীগণ মনে করেন যে, রাবন এই স্তোত্রটি রচনা করেন এবং তিনিই প্রথম এটি পাঠ করেন। শিব তান্ডব স্তোত্র সম্পর্কে রামায়ণের চরিত্র রাবণকে ঘিরে একটি বহুল প্রচলিত কাহিনী রয়েছে। কাহিনীটি এরকম যে, রাবনের পূর্বে তাঁর সৎ ভাই কুবের ছিলেন লঙ্কার রাজা। কুবেরের ছিল দূর্লভ এক পুষ্পক বিমান ( উড়ুক্কু রথ)। একসময় রাবন তাঁর ভাইকে যুদ্ধে পরাজিত করে সেই পুষ্পক বিমানে চড়ে বিশ্ব পরিভ্রমণ করছিলেন। এভাবে একসময় তিনি কৈলাস পর্বতের কাছে আসলে তাঁর পুষ্পক বিমান থেমে যায়। হিন্দুধর্মমতে কৈলাস পর্বত ভগবান শিবের আবাসস্থল এবং গোটা পৃথিবীর কেন্দ্রস্থল। সেখানে পুষ্পক বিমান থেমে গেলে রাবণ ভীষণ বিরক্ত হন। কৈলাস পর্বত রাবনকে তাঁর বিমানের দিক পরিবর্তন করতে বলে কারণ সেই মূহুর্তে শিব-পার্বতী কৈলাসে বিশ্রামরত ছিলেন। কিন্তু রাবন কৈলাসের কথায় কর্ণপাত করলেন না। তিনি পুষ্পক বিমান থেকে নেমে কৈলাসকে সরিয়ে দেয়ার জন্য প্রচন্ড শক্তি প্রয়োগ করলেন। এতে গোটা পৃথিবী কাঁপতে শুরু করল। সেই মুহূর্তে রাবনকে শিক্ষা দেয়ার জন্য ভগবান শিব তাঁর পায়ের আঙুল দিয়ে কৈলাস পর্বতকে প্রচন্ড শক্তিতে চেপে ধরলেন। পর্বতের চাপে রাবনের হাত পিষে যেতে থাকল। যন্ত্রণায় রাবন চিৎকার করতে লাগলেন। সেই চিৎকার ত্রিলোকের (স্বর্গ, মর্ত্য ও পাতাল) সব যায়গা থেকে শোনা গেলো। সংস্কৃতে এই চিৎকারের ধ্বণিকে বলে 'রব'। সেই রব শুনে মহর্ষি নারদ সেখানে উপস্থিত হলেন। তিনি সেই অবস্থা থেকে পরিত্রাণের জন্য রাবনকে শিবের আরাধনা করতে পরামর্শ দিলেন। মহর্ষি নারদের পরামর্শ অনুযায়ী রাবন চৌদ্দ দিন ধরে শিব মন্ত্র পাঠ করতে থাকলেন। এরপর প্রদোষকালে (সূর্যোদয়ের পূর্বে একঘন্টা ও সূর্যাস্তের পরে একঘন্টার মধ্যের সময়) শিব তান্ডব স্তোত্র পাঠ করতে থাকলেন। যাদুকরী সেই স্তোত্র পাঠ ত্রিভুবনের সব যায়গা থেকে শোনা গেলো। শিবের সৌন্দর্য ও প্রশংসা সংবলিত সেই স্তোত্র শুনে সবাই মুগ্ধ হল।
স্তোত্র পাঠ শেষ হলে ভগবান শিব রাবনের প্রতি অত্যন্ত সন্তুষ্ট হয়ে কৈলাস থেকে নেমে এলেন এবং তাঁর নাম দিলেন রাবন। এর আগে রাবনকে দশানন (দশ মাথা যার) বলে ডাকা হতো। রাবন ছিলেন সত্যিকারের একজন বেদজ্ঞ এবং দেবী সরস্বতীর আশির্বাদধন্য। যথাযথ সুর ও ছন্দের সমন্বয়ে তৈরি শিব তান্ডব স্তোত্র পাঠ শুনে রাবনের প্রতি ভগবান শিব এতটাই সন্তুষ্ট হলেন যে, তখন তাঁকে তিনি অতি দূর্লভ চন্দ্রহাস তরবারি দান করলেন।
শিবের অনুসারীগণ বিশ্বাস করেন, শিবের অন্যান্য স্তোত্রের মত শিব তান্ডব স্তোত্রও সবার পাঠ করা উচিত। তাদের মতে, এই স্তোত্রের যাদুকরী ক্ষমতা রয়েছে। তাই আমাদের শারীরিক, মানসিক ও আত্মিক উন্নতিতে এই স্তোত্র সঠিক নিয়মে এবং ভগবান শিবের প্রতি পূর্ণ ভক্তি নিয়ে পাঠ করা উচিত। তাছাড়া এই স্তোত্র পাঠে আমাদের সুখ, সমৃদ্ধি ও শক্তি বৃদ্ধি পায় এবং আমরা আমাদের মধ্যে শিবের উপস্থিতি অনুভব করি। যে কোন সময় শিব তান্ডব স্তোত্র পাঠ ও শ্রবণ করা যায়, তবে প্রদোষকালে এই স্তোত্র পাঠ করাই উত্তম।
ভি. শান্তা
'''ভি. শান্তা''' (জন্ম: ১১ মার্চ ১৯২৭) একজন ভারতীয় কর্কট রোগ বিশেষজ্ঞ এবং চেন্নাইতে অবস্থিত অদ্যার কর্কট রোগ প্রতিষ্ঠানের অধ্যক্ষ। তিনি বিশেষত ভারতের কর্কট রোগীগণের সহজলভ্য এবং কম খরচী চিকিৎসা প্রদান করতে অগ্রণী অবদানের জন্য পরিচিত। তিনি সমগ্র জীবন কর্কট রোগীগণের সহায়তার জন্য বিভিন্ন কার্যপন্থা হাতে নিয়েছিলেন। তিনি কর্কট রোগের অধ্যয়ন, এ থেকে সুরক্ষা এবং চিকিৎসার উপর গবেষণা এবং এর সজাগতা বৃদ্ধির জন্য অহোপুরুষার্থ করেছিলেন। এর সঙ্গে তিনি কর্কট রোগের বিশেষজ্ঞ এবং কর্কট রোগের উপশাখাসমূহের বিজ্ঞানীসমূহকে উৎসাহিত করেছিলেন। ভারত সরকার তাঁর অবদানের স্বীকৃতিস্বরূপ ১৯৬৮ সালে পদ্মশ্রী, ২০০৬ সালে পদ্মভূষণ এবং ২০১৬ সালে পদ্মবিভূষণ প্রদান করেন। ২০০৫ সালে তিনি এশিয়ার নোবেল পুরস্কার হিসেবে খ্যাত রমন ম্যাগসেসে পুরস্কার লাভ করেছিলেন।
ভার্নার ভন হাইডেনস্টাম
কার্ল গুস্তাফ ভার্নার ভন Heidenstam (৬ জুলাই ১৮৫৯ - ২০ মে ১৯৪০) একজন ছিল সুইডিশ কবি, ঔপন্যাসিক এবং তিনি ১৯১৬ সালে সাহিত্যে নোবেল পুরস্কার পান। তিনি ১৯১২ সাল থেকে সুইডিশ একাডেমির সদস্য ছিলেন। তার কবিতা এবং গদ্য কাজ জীবনের একটি মহান আনন্দে ভরা, কখনও কখনও সুইডিশ ইতিহাস, প্রাকৃতিক দৃশ্যাবলীর প্রতি ভালবাসায় আচ্ছন্ন।
ভি. শান্তা
তিনি ১৯৫৫ সাল থেকে অদ্যার কর্কট রোগ প্রতিষ্ঠানের সঙ্গে জড়িত হয়ে আছেন। এর সঙ্গে তিনি স্বাস্থ্য ক্ষেত্রের বিভিন্ন জাতীয় এবং আন্তর্জাতিক কমিটির সদস্য হিসেবে কার্যনির্বাহ করেছেন। তিনি বিশ্ব স্বাস্থ্য সংস্থার স্বাস্থ্য এবং চিকিৎসা উপদেষ্টা কমিটিরও সদস্য ছিলেন।
কিথ হ্যালোওকে
স্যার কিথ জ্যাকা হ্যালোওকে (১১ ফেব্রুয়ারি ১৯০৪ – ৮ ডিসেম্বর ১৯৮৩) ২৬তম নিউজিল্যান্ডের প্রধানমন্ত্রী ছিলেন। তিনি ১৯৫৭ সালে এবং তারপরে ১৯৬০ থেকে ১৯৭২ সাল পর্যন্ত সংক্ষিপ্ত সময়ের জন্য দায়িত্ব পালন করেছিলেন। তিনি ১৩ম নিউজিল্যান্ডের গভর্নর-জেনারেল, ১৯৭৭ থেকে ১৯৮০ সাল পর্যন্ত তিনি দায়িত্ব পালন করেছিলেন।
ভি. শান্তা
প্রারম্ভিক জীবন
১৯২৭ সালের ১১ মার্চ তারিখে ব্রিটিশ ভারতের অন্তর্গত মাদ্রাজ স্টেটের মাইলাপুরের (বর্তমান তামিলনাড়ুর চেন্নাই) সম্রান্ত পরিবারে ভি. শান্তার জন্ম হয়েছিল। তাঁর আজু কাকা চন্দ্রশেখর ভেঙ্কটরমণ এবং কাকা সুব্রহ্মণ্যন চন্দ্রশেখর দুজন পদার্থ বিজ্ঞান-এর নোবেল পুরস্কার বিজয়ী। তিনি রাষ্ট্রীয় বালিকা হাইস্কুলে (এখনকার পি.এস. শিবস্বামী উচ্চতর মাধ্যমিক বিদ্যালয়) প্রারম্ভিক শিক্ষা গ্ৰহণ করেছিলেন। তিনি ছোটবেলা থেকেই একজন চিকিৎসক হওয়ার স্বপ্ন দেখেছিলেন। তিনি ১৯৪৯ সালে মাদ্রাজ চিকিৎসা মহাবিদ্যালয় থেকে চিকিৎসা বিজ্ঞানে স্নাতক ডিগ্ৰী লাভ করেন। তার তিনবছর পর ১৯৫২ সালে তিনি ডি.জি.অ. এবং ১৯৫৫ সালে প্রসূতি স্ত্ৰীরোগ এবং প্ৰসূতি বিভাগে এম.ডি. ডিগ্রি লাভ করে বিশেষজ্ঞ হিসাবে পরিগণিত হন।
কর্মজীবন
১৯৫৪ সালে ডাঃ মুথুলক্ষ্মী রেড্ডী চেন্নাইতে কর্কট রোগ প্রতিষ্ঠান স্থাপন করেছিলেন। সেই সময়ে ডাঃ ভি. শান্তা এম.ডি. অধ্যয়ন করেছিলেন। তিনি ভারত সরকার-এর লোকসেবা পরিষদের পরীক্ষা উত্তীর্ণ হন এবং মাদ্রাজ চিকিৎসা মহাবিদ্যালয়ের মহিলা এবং শিশু চিকিৎসালয়ে নিযুক্তি লাভ করেন। ১৯৪০ এবং ১৯৫০র দশকে চিকিৎসা পেশায় অন্তর্ভুক্ত মহিলা ডাক্তাররা সাধারণত স্ত্রীরোগ এবং প্রসূতি বিভাগ নিতেন কিন্তু ভি. শান্তা কিছু অন্য করতে চেয়েছিলেন।তিনি কর্কট প্রতিষ্ঠানে যোগ দেন। এর জন্য তাঁর পরিবারের কিছু সদস্য হতাশও হয়েছিলেন।.
প্রতিষ্ঠানটি ১২টি বিছানাযুক্ত একটি ছোট ঘরে আরম্ভ হয়েছিল। সামান্য সাজসরঞ্জামে এবং মাত্র দুজন চিকিৎসক যথা তিনি নিজে ও কৃষ্ণমূর্তির সহায়তায় অতি কষ্টে তাঁরা প্রতিষ্ঠানটি চালিয়েছিলেন। তিনবছর কাল সম্মানীয় সদস্য হিসেবে পরিষেবা দেওয়ার পরে প্রতিষ্ঠানটি তাঁকে মাসিক ২০০ টাকা বেতন এবং প্রতিষ্ঠানের পরিসরে থাকার ব্যবস্থা করে দিয়েছিল। ১৯৫৫ সালের ১৩ এপ্রিল তারিখ থেকে তিনি প্রতিষ্ঠানের পরিসরে স্থায়ীভাবে বসবাস করতে থাকেন।
পুরস্কার এবং সম্মান
তিনি অগ্রণী অবদানের স্বীকৃতিস্বরূপ অনেক জাতীয় এবং আন্তর্জাতিক পুরস্কার এবং সম্মান লাভ করেছেন। তিনি ভারতীয় চিকিৎসা বিজ্ঞান একাডেমীর ফেলো নির্বাচিত হয়েছিলেন। ভারত সরকার তাঁকে ১৯৮৬ সালে ভারতের চতুর্থ সর্বোচ্চ সম্মান পদ্মশ্রী প্রদান করেন। ২০০৬ সালে ভারত সরকার তাঁকে  ভারতের তৃতীয় সর্বোচ্চ  সম্মান পদ্মভূষণ এবং ২০১৬ সালে দ্বিতীয় সর্বোচ্চ  সম্মান পদ্মবিভূষণ প্রদান করেন।
খাজা ওয়াসিউদ্দিন
খাজা ওয়াসিউদ্দিন (জন্ম: ২০ মার্চ ১৯২০- ২২ সেপ্টেম্বর ১৯৯২) ছিলেন একজন সেনাবাহিনীর জেনারেল এবং কূটনীতিক। তিনি ব্রিটিশ ভারতীয় সেনাবাহিনীতে তরুণ অফিসার হিসাবে কর্মজীবন শুরু করেছিলেন এবং পরে পাকিস্তান সেনাবাহিনীর সিনিয়র জেনারেল হন। তিনি জাতিসংঘে বাংলাদেশের স্থায়ী প্রতিনিধি ছিলেন।
প্রাথমিক জীবন
খাজা ওয়াসিউদ্দিন ১৯২০ সালের ২০ মার্চ আহসান মঞ্জিল, ঢাকা, বেঙ্গল প্রেসিডেন্সি (বর্তমান বাংলাদেশ) -এ জন্মগ্রহণ করেছিলেন। তার পিতা খাজা শাহাবুদ্দিন ছিলেন পাকিস্তানের উত্তর-পশ্চিম সীমান্ত প্রদেশের গভর্নর এবং ঢাকা নবাব পরিবারের সদস্য; তার বাবার বড় ভাই ছিলেন স্যার খাজা নাজিমুদ্দিন, পাকিস্তানের দ্বিতীয় গভর্নর-জেনারেল এবং পরবর্তীকালে এর দ্বিতীয় প্রধানমন্ত্রী ছিলেন। তার মা ছিলেন ফরহাত বানু, স্যার সলিমুল্লাহর ভাগ্নী এবং বেঙ্গল আইনসভার সদস্য। তিনি ঢাকা মুসলিম উচ্চ বিদ্যালয়ে এবং পরে সেন্ট গ্রেগরির উচ্চ বিদ্যালয়ে পড়াশোনা করেছেন। ১৯৩৮ সালে তিনি প্রিন্স অফ ওয়েলস রয়েল মিলিটারি কলেজ থেকে স্নাতক ডিগ্রি অর্জন করেন।
কর্মজীবন
খাজা ওয়াসি স্নাতক শেষে ভারতীয় সামরিক একাডেমিতে যোগদান করেন এবং ১৯৪০ সালের এপ্রিল মাসে ব্রিটিশ ভারতীয় সেনাবাহিনীর ৮ ম পাঞ্জাব রেজিমেন্টে সেকেন্ড লেফটেন্যান্ট হিসাবে কমিশন লাভ করেন। তিনি দ্বিতীয় বিশ্বযুদ্ধের বার্মা প্রচারে দায়িত্ব পালন করেছিলেন। ১৯৪৪ সালের মধ্যে তিনি মেজর হিসেবে পদোন্নতি পান এবং একটি আর্টিলারি ব্যাটালিয়নের অধিনায়ক মনোনিত হন। ১৯৪৫ সালে তাকে লেফটেন্যান্ট কর্নেল পদে পদোন্নতি দেওয়া হয় এবং ব্রিটিশ ভারতীয় সশস্ত্র বাহিনীর আন্তঃবাহিনী নির্বাচন বোর্ডের অতিরিক্ত উপ-রাষ্ট্রপতি পদে নিয়োগ দেয়া হয়।
পাকিস্তান
ভারত বিভাগের পর তিনি পাকিস্তান সেনাবাহিনীর পক্ষে নির্বাচন করেছিলেন। পাকিস্তানে তিনি পাকিস্তানি ইন্টার সার্ভিসেস সিলেকশন বোর্ডে কাজ চালিয়ে যান, অবশেষে এর সভাপতি হন। ১৯৫১ সালে তিনি যুক্তরাজ্যের ক্যামবারলে স্টাফ কলেজে আরও পড়াশোনা করতে যান এবং পরবর্তীকালে ব্রিগেডিয়ার জেনারেল পদে পদোন্নতি পান। ১৯৬০ সালে তাকে পূর্ব পাকিস্তানের ঢাকায় অবস্থিত ১৪ তম ডিভিশনের জেনারেল অফিসার কমান্ডিং (জিওসি) করা হয় এবং ১৯৬৩ সালে তিনি পশ্চিম পাকিস্তানের লাহোরে অবস্থিত দশম ডিভিশনের কমান্ডার ছিলেন। ১৯৬২ সালে তিনি প্রাদেশিক সামরিক আইন প্রশাসক ছিলেন। ১৯৬৪ সালে তিনি যুক্তরাজ্যের ইম্পেরিয়াল ডিফেন্স কলেজ থেকে তার উচ্চশিক্ষা লাভ করেন। ১৯৬৭ সালে তাকে লেফটেন্যান্ট জেনারেল পদে পদোন্নতি দেওয়া হয় এবং ২য় কোরের কমান্ডার নিযুক্ত করা হয়, সদর দফতর প্রথমে লাহোরে এবং পরে পাঞ্জাবের মুলতানে স্থানান্তরিত হন।
মৃত্যু
খাজা ওয়াসিউদ্দিন ২২ সেপ্টেম্বর ১৯৯২ সালে তিনি বাংলাদেশের ঢাকায় মৃত্যুবরণ করেন। {
ভুরাগাঁও
ভূরাগাঁও ভারতের আসাম রাজ্যের একটি শহরের নাম। ভূরাগাঁও মরিগাঁও জেলার ভূরাগাঁও তহসিলে অবস্থিত। ভূরাগাঁও ব্রহ্মপুত্রের দক্ষিণ তীরে অবস্থিত।
ব্যুৎপত্তি
ভূরাগাঁও নামটি অসমীয়া শব্দ ভূর থেকে এসেছে, যার অর্থ কাঠ, কলাগাছ, বাঁশ বা খাগড়ার মতো উচ্ছল পদার্থ দিয়ে তৈরি একটি সমতল ভাসমান কাঠামো। আর গাঁও শব্দের অর্থ গ্রাম। অতীতে স্থানীয় জনগণ এই ভুরকে পরিবহনের মাধ্যম হিসেবে ব্যবহার করত। পরে এই স্থানটি ভূরাগাঁও নামে পরিচিতি লাভ করে।
নামটি সম্ভবত ব্রহ্মপুত্র নদীর কাছে উর্বর জমিতে শহরের অবস্থানকে নির্দেশ করে, যেটি বহু শতাব্দী ধরে ভূরাগাঁওয়ের মানুষের জীবিকা নির্বাহের একটি গুরুত্বপূর্ণ উৎস।
ভূগোল
ভূরাগাঁও মরিগাঁও এবং সোনিতপুর জেলার সীমান্তে অবস্থিত। এর উত্তরে সোনিতপুর জেলা ঢেকিয়াজুলি। এটি অন্য জেলা নগাঁও সীমান্তে অবস্থিত।
ভুরাগাঁও ব্রহ্মপুত্র নদের তীরে অবস্থিত এবং সবুজ বন ও পাহাড়ে ঘেরা একটি খুব সুন্দর গ্রাম। শহরটি প্রায় ১০ বর্গ কিলোমিটার এলাকা জুড়ে রয়েছে এবং সমুদ্রপৃষ্ঠ থেকে গড় উচ্চতা ৫৭ মিটার। গ্রামগুলির ধর্মীয় সম্প্রীতি এবং শিক্ষাগত সমৃদ্ধির একটি অত্যন্ত সমৃদ্ধ ইতিহাস রয়েছে।
ইতিহাস
লাচিত বোরফুকনের সময়ে, দরং-এর দুই রাজপুত্র রাম সিং এবং ভীমসিংহ সমতল ভূমির সন্ধানে ব্রহ্মপুত্র পার হয়েছিলেন। ভীম সিং বসতি স্থাপন করার পরে, এদিকে, রাম সিং তার বাড়িতে চলে যান। ভীম সিংকে স্থানীয় লোকজন পছন্দ করতেন না, তাই তিনি ব্রহ্মপুত্র ছেড়ে মরি বিলের কাছে বসতি স্থাপন করেন। এই স্থানটি মরিগাঁও নামে পরিচিতি লাভ করে।
মায়াং রাজ্যের রাজবংশের উল্লিখিত তথ্যানুযায়ী, রামজয় সিংহ নামে এক রাজপুত্র বর্তমান ভূরাগাঁওয়ের কাছে পাভকাটিতে এসে এই রাজ্যের ২৩তম রাজার রাজত্বকালে (১৭৭৯-৮৮ খ্রিস্টাব্দ) আরেকটি কাছারি রাজ্য প্রতিষ্ঠা করেন।
পাভকাটি রাজ্য থেকে কিছু লোক গিয়ে ধিং-রাইডিঙ্গিয়া এলাকায় বসতি স্থাপন করে। নতুন রাজ্যটি গড়খিয়া রাজ্য নামে পরিচিত ছিল।
প্রশাসন
ভূরাগাঁও প্রশাসন মোরিগাঁও জেলা এবং আসাম রাজ্যের বৃহত্তর প্রশাসনিক কাঠামোর অংশ।
মরিগাঁও জেলা একজন ডেপুটি কমিশনার দ্বারা পরিচালিত হয়, যিনি জেলার সর্বোচ্চ পদস্থ প্রশাসনিক কর্মকর্তা। জেলাটি কয়েকটি মহকুমায় বিভক্ত, যার প্রতিটির নেতৃত্বে একজন মহকুমা কর্মকর্তা রয়েছেন। ভূরাগাঁও শহর ভূরাগাঁও মহকুমার এখতিয়ারের অধীনে পড়ে।
জলবায়ু
ভুরাগাঁওয়ে গ্রীষ্মকাল মার্চ থেকে শুরু হয় এবং জুন পর্যন্ত স্থায়ী হয়। এই সময়ের মধ্যে, তাপমাত্রা 25°C থেকে 35°C পর্যন্ত থাকে, মাঝে মাঝে তাপ তরঙ্গগুলি তাপমাত্রাকে 40°C পর্যন্ত ঠেলে দিতে পারে। এই সময়ের মধ্যে আর্দ্রতার মাত্রাও বেশি থাকে, যা আবহাওয়াকে আরও গরম ও অস্বস্তিকর করে তুলতে পারে।
রাজনীতি
ভুরাগাঁও আসাম বিধানসভায় প্রতিনিধিত্ব করেন লাহারিঘাট (বিধানসভা কেন্দ্র) থেকে আইনসভার সদস্য (এমএলএ) দ্বারা, যার মধ্যে ভূরাগাঁও রয়েছে। বিধায়ক প্রতি পাঁচ বছরে নির্বাচনী এলাকার বাসিন্দাদের দ্বারা নির্বাচিত হন এবং রাজ্য আইনসভায় তাদের স্বার্থের প্রতিনিধিত্ব করার জন্য দায়ী।
ডাঃ. আসিফ মোহাম্মদ নজর ভারতীয় জাতীয় কংগ্রেস এর সদস্য হিসাবে 2021 সালের আসাম বিধানসভা নির্বাচনে লাহারিঘাট থেকে আসাম বিধানসভায় নির্বাচিত হন।
ভূরগাঁও হল নউগং (লোকসভা কেন্দ্র)।প্রদ্যুত বোর্দোলোই নওগং থেকে বর্তমান এমপি সংসদীয় নির্বাচনী এলাকা।
সংস্কৃতি
ভূরাগাঁওয়ের অন্যতম উল্লেখযোগ্য সাংস্কৃতিক অনুষ্ঠান হল বিহু উৎসব, যা বছরে তিনবার উদযাপিত হয় - বোহাগ বিহু, কাটি বিহু এবং মাঘ বিহু। এই উত্সবগুলি অত্যন্ত উৎসাহেৰ সাথে উদযাপিত হয় এবং বিহু নৃত্যের মতো ঐতিহ্যবাহী নৃত্য দ্বারা চিহ্নিত করা হয়।
যাতায়ত
প্রস্তাবিত ভূরাগাঁও-খারুপেটিয়া সেতুটি ভূরাগাঁও শহরের মধ্য দিয়ে যাবে। এটি উত্তর তীরের দারাং জেলার খারুপেটিয়াকে দক্ষিণ তীরে মরিগাঁও জেলার ভুরাগাঁওয়ের সাথে সংযুক্ত করবে।
শহরটি বাস রুট দ্বারা বিশেষত গুয়াহাটি, উচ্চ আসাম এবং নিম্ন আসামের সাথে ভালভাবে সংযুক্ত, পাশাপাশি 3-হুইলার এবং 4-হুইলার যাত্রীবাহী, রিকশা এবং টুক-টুকও উপলব্ধ।
সেনগুপ্ত
সেনগুপ্ত/ সেনশর্মা বঙ্গ বা বাংলার একটি সাধারণ হিন্দু বাঙালি বৈদ্য জাতির বংশনাম। বৈদ্যরা আয়ুর্বেদ চর্চাকারীদের এক বিশেষ অংশ যারা বাংলায় মূলত সেন সাম্রাজ্যের সময়কালে একটি স্বতন্ত্র  চিকিৎসক জাতি-গোষ্ঠীতে রূপান্তরিত হয়েছিলেন।
ভৌগোলিক বন্টন
২০১৪ সালের সমীক্ষা অনুযায়ী 'সেনগুপ্ত' পদবী ধারকদের মধ্যে ৬৭.৮% ভারত এর এবং ২২.২% বাংলাদেশ এর বাসিন্দা। এঁদের উপস্থিতি নিম্নোক্ত রাজ্য ও কেন্দ্রশাসিত অঞ্চলে জাতীয় গড়ের চেয়ে বেশি দেখা যায়:
কেভিন ভোলান্ট
কেভিন ভোলান্ট (Kevin Volland; জন্ম: ৩০ জুলাই ১৯৯২) হলেন একজন জার্মান পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লীগের শীর্ষ স্তর লীগ ১-এর ক্লাব মোনাকো এবং জার্মানি জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলে থাকেন।
২০০৮ সালে, ভোলান্ট জার্মানি অনূর্ধ্ব-১৭ দলের হয়ে জার্মানির বয়সভিত্তিক পর্যায়ে অভিষেক করেছিলেন। প্রায় ৮ বছর যাবত জার্মানির বয়সভিত্তিক দলের হয়ে খেলার পর, তিনি ২০১৪ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ১০ ম্যাচে ১টি গোল করেছেন।
ব্যক্তিগতভাবে, ভোলান্ট বেশ কিছু পুরস্কার জয়লাভ করেছেন, যার মধ্যে ২০১৫ উয়েফা ইউরোপীয় অনূর্ধ্ব-২১ চ্যাম্পিয়নশিপের সিলভার বুট জয় অন্যতম।
প্রারম্ভিক জীবন
কেভিন ভোলান্ট ১৯৯২ সালের ৩০শে জুলাই তারিখে জার্মানির মার্কটোবারডর্ফে জন্মগ্রহণ করেছেন এবং সেখানেই তার শৈশব অতিবাহিত করেছেন।
রিচার্ড ডকিন্স
প্রাথমিক জীবন
ডকিন্স ১৯৪১ সালের ২৬শে মার্চ ব্রিটিশ কলম্বিয়ার নাইরোবিতে জন্মগ্রহণ করেন। তার মাতা ইয়ান ম্যারি ভিভিয়ান (নি ল্যাডনার) এবং পিতা ক্লিনটন জন ডকিন্স (১৯১৫-২০১০) একজন প্রাক্তন সরকারি কৃষি কর্মকর্তা। দ্বিতীয় বিশ্বযুদ্ধ চলাকালে তার পিতা রাজার আফ্রিকান রাইফেলে যোগ দানের জন্য ডাক পান। এবং ১৯৪৯ সালে ডকিন্সের বয়স যখন ৮ বছর, তখন তিনি ফিরে আসেন। অক্সফোর্ডশায়রে ডকিন্সের বাবা উত্তরাধিকার সূত্রে বেশ কিছু জমি পেয়েছিলেন, যা তিনি কৃষিকাজে ব্যবহার করতেন। ডকিন্স নিজেকে ইংরেজ দাবী করেন এবং ইংল্যান্ডের অক্সফোর্ডে বাস করেন।  ডকিন্সের একজন ছোট বোন আছে।
ডকিন্সের পিতামাতা দুইজনই প্রাকৃতিক বিজ্ঞানে আগ্রহী ছিলেন এবং তারা সব সময়ই ডকিন্সের প্রশ্নের বৈজ্ঞানিকভাবে উত্তর দিতেন। ডকিন্স নিজের শৈশবকে আর দশজন সাধারণ ইংরেজদের মতোই বলেছেন। তিনি টিনেজ বয়স অব্দি খ্রিষ্টান ধর্মালম্বী ছিলেন কিন্তু এক পর্যায়ে তিনি অনুভব করেন আধুনিক বিবর্তনবাদ তার জীবনের জটিলতাকে আরো সহজভাবে ব্যাখ্যা করে এবং তিনি ঈশ্বরে বিশ্বাস থেকে সরে আসেন। ডকিন্স বলেন, "প্রাণের জটিলতা দেখে এর সবকিছুর একজন স্রষ্টা আছেন ভাবতে সহজ হয় বলেই আমি ধর্মের প্রতি আকৃষ্ট হয়েছিলাম। কিন্তু, আমি মনে করি, যখন আমি বুঝতে পারলাম, ডারউইনিজম এই জটিলতার আরো উন্নত ব্যাখ্যা দেয় তখন তা আমাকে সৃষ্টিতত্ত্বের জাল থেকে বেড়িয়ে আসতে সাহায্য করলো।"
বহিঃসংযোগ
ভিডিও নির্বাচিত লেখা অডিও
১৯৭১ ইন্ডিয়ান এয়ারলাইন্স হাইজ্যাকিং
৩০ জানুয়ারী ১৯৭১-এ, "গঙ্গা" নামে একটি ভারতীয় এয়ারলাইন্সের অভ্যন্তরীণ ফকার এফ২৭, যা শ্রীনগর বিমানবন্দর থেকে জম্মু-সাতওয়ারি বিমানবন্দরে উড়েছিল, ন্যাশনাল লিবারেশন ফ্রন্ট (NLF, জম্মু ও কাশ্মীর লিবারেশন এফ- এর পূর্ববর্তী) এর অন্তর্গত দুই কাশ্মীরি বিচ্ছিন্নতাবাদী দ্বারা হাইজ্যাক করা হয়েছিল। ছিনতাইকারীরা হলেন হাশিম কুরেশি ও তার চাচাতো ভাই আশরাফ কুরেশি। বিমানটিকে পাকিস্তানের লাহোর বিমানবন্দরে নিয়ে যাওয়া হয় যেখানে যাত্রী ও ক্রুদের ছেড়ে দেওয়া হয় এবং বিমানটি পুড়িয়ে দেওয়া হয়।
ভারতীয় ভূখণ্ডে পাকিস্তানি বিমানের ওভারফ্লাইট নিষিদ্ধ করে হাইজ্যাকিং এবং পরবর্তীতে পুড়িয়ে ফেলার প্রতিশোধ নিয়েছে ভারত দেশগুলির মধ্যে ডিসেম্বর ১৯৭১ সালের যুদ্ধের সময় এই নিষেধাজ্ঞাটি পূর্ব পাকিস্তানে, বর্তমানে বাংলাদেশে সৈন্য চলাচলের উপর উল্লেখযোগ্য প্রভাব ফেলেছিল। পাকিস্তান হাইজ্যাকার এবং অন্যান্য এনএলএফ জঙ্গিদের বিরুদ্ধে ষড়যন্ত্রের অভিযোগ এনে প্রতিক্রিয়া জানায়। এই ক্র্যাকডাউন জঙ্গি সংগঠনকে মারাত্মকভাবে দুর্বল করে দিয়েছে। পরবর্তীকালে, আন্দোলনের নেতা আমানুল্লাহ খান ব্রিটেনে চলে যান, যেখানে তিনি জম্মু ও কাশ্মীর লিবারেশন ফ্রন্ট নামে একটি নতুন সংগঠন প্রতিষ্ঠা করেন।
আজারবাইজানের নারী
আজারবাইজানের নারীরা আইন অনুসারে পুরুষদের মতো সমান আইনি অধিকারের অধিকারী হলেও দেশটির সমাজে এখনো লিঙ্গ বৈষম্য প্রতীয়মান।
নির্বাচনের অধিকার
১৯১৮ সালে সার্বজনীন নির্বাচনের আজারবাইজান ডেমোক্রেটিক রিপাবলিক দ্বারা সূচনা ঘটে। এই বছরেই প্রথম কোনো মুসলমান অধ্যুষিত রাষ্ট্রে নারীরা ভোটাধিকার ও নির্বাচনে অংশ নেয়ার অধিকার পায়।
রাজনীতিতে অংশগ্রহণ
২০০৭ সাল পর্যন্ত প্রাপ্ত রিপোর্টে, সরকারি বিভিন্ন উচ্চ পদে নারীরা দায়িত্ব পালনরত অবস্থায় আছে। দেশটির সংসদের ডেপুটি স্পীকারসহ বেশকিছু প্রধান নির্বাচিত সংসদ সদস্য পদে নারী রাজণৈতিক ব্যক্তিত্বকে দেখা যায়। এছাড়াও দেশটির প্রধান নির্বাচন কমিশনের ডেপুটি চেয়ার পদে একজন নারী দায়িত্ব পালন করছিলেন। আইনত দেশটিতে নারীদের রাজনীতিতে অংশ নেয়ার ক্ষেত্রে কোনো নিষেধ নেই। ২০১৫ সালের রিপোর্ট অনুযায়ী, আজারবাইজানের ১২৫ আসনের সংসদে ২১ জন নারী সংসদ সদস্য রয়েছেন। ২০০৫ থেকে ২০১৫ সালে সংসদ সদস্যদের মাঝে নারী সংসদ সদস্যের হার ১১ থেকে ১৭ শতাংশতে বৃদ্ধি পেয়েছে।
ধর্ম
একটি ধর্ম নিরপেক্ষ দেশ হলেও, ধর্মীয় অধিকার পালন করতে চাইলে দেশোটির নাগরিকদের রাষ্ট্র থেকে নিবন্ধনামা ও সনদপত্র সংগ্রহ করতে হয়। আজারবাইজানের মুসলমান নারীরা চাইলে সনদপত্র প্রাপ্ত মোল্লা হতে পারেন। অবশ্য, পুরনো ঐতিহ্য মেনে এখনো নারী মোল্লারা শুধুমাত্র নারীদের নামাজেরই নেতৃত্ব দেয়ার অধিকার রাখেন। ২০১৬ সাল অব্দি, আজারবাইজানে মাত্র একজন নারী লুথেরিয়ান পাদ্রী ছিলেন।
কর্মক্ষেত্রে অংশগ্রহণ
ঘরের বাইরে আজারবাইজানের নারীরা বিভিন্ন কর্মে অংশ নিলেও, উচ্চ-পর্যায়ের চাকুরিতে তাদের অংশগ্রহণের হার তুলনামূলকভাবে কম। একইভাবে বিভিন্ন ব্যবসা সংক্রান্ত উঁচু পদে নারীদের উপস্থিতি স্বল্প পরিসরে লক্ষণীয়।
গৃহস্থালি সহিংসতা
২০১০ সালের ২২শে জুন, আজারবাইজানের সংসদে গৃহস্থালি সহিংসতা রোধে আইন প্রণয়ন করা হয়।
ধর্ষণ আইনত শাস্তিযোগ্য অপরাধ এবং ধর্ষণের সর্বোচ্চ শাস্তি ১৫ বছরের কারাদণ্ড। ২০১০ সালের গৃহস্থালি সহিংসতা আইনে নতুন ধারা যোগ করা হয়, যেটাতে গৃহ নির্যাতনকে শাস্তিযোগ্য অপরাধ বলে তালিকা ভূক্তি করা হয় এই একই আইনে ম্যারিটাল রেইপ বা বিবাহ পরবর্তী ধর্ষণকেও অপরাধ হিসেবে স্বীকৃতি দেয়া হয়। যদিও সাংস্কৃতিকগত কারণে, আজারবাইজানে এটাকে কোনো অপরাধ বলে মানা হয় না এবং ম্যারিটাল রেইপের বিরুদ্ধে অভিযোগ দাখিলকে নিরুতসাহিত করা হয়।
আজারবাইজানে পতিতাবৃত্তি
পতিতাবৃত্তি অপরাধ অপেক্ষা রাষ্ট্র অবমাননা হিসেবে বেশি গণ্য হয়। পতিতাবৃত্তির শাস্তি হিসেবে প্রায় ১০২ মার্কিন ডলার সমমূল্যের আজারবাইজানী মুদ্রা জরিমানা দিতে হয়। দেশটির আইনে পতিতার দালাল এবং গণিকালয়ের মালিকদের ছয় বছর পর্যন্ত কারাদণ্ডের বিধান রয়েছে।
পূর্বফল্গুনী (চন্দ্রনিবাস)
অনতিউজ্জ্বল দ্বৈত তারকা পূর্বফল্গুনী ভারতীয় জ্যোতির্বিজ্ঞানএর ২৮ নক্ষত্রের ১১শ সদস্যা । ঋগ্বেদীয় ঋষিদের দেয়া নাম ভগ, সৈন্ধান্তিকরা যাকে পূর্বফল্গুনী নামে চিহ্নিত করছে । আধুনিক জ্যোতির্বিজ্ঞান অনুসারে এই নক্ষত্রের তারাদের নাম জ্যোৎস্নাময়ী ও চিৎময়ী ।
সত্যান্বেষী
সত্যান্বেশী হিসেবে আরো
পূর্বফল্গুনী (চন্দ্রনিবাস)
আকাশে অবস্থান
সিংহ নক্ষত্রমন্ডলভুক্ত এর বিস্তৃতি আকাশমন্ডলের ৩৬০ অংশের ৭৯ অংশ থেকে ৮৩ অংশ ২০ কলা(কোণ পরিমাপ একক) পর্যন্ত ।
পার্বতীপুর থানা
পার্বতীপুর মডেল থানা বাংলাদেশের দিনাজপুর জেলার অন্তর্গত পার্বতীপুর উপজেলার একটি মডেল থানা।
প্রশাসনিক এলাকাসমূহ
পার্বতীপুর উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম পার্বতীপুর মডেল থানার অধীন।
কার্ল অ্যাডলফ গেজেলরুপ
কার্ল অ্যাডলফ গেজেলরুপ (২ জুন ১৮৫৭ - ১১ অক্টোবর ১৯১৯) ছিলেন একজন ডেনিশ কবি এবং ঔপন্যাসিক যিনি তাঁর স্বদেশী হেনরিক পন্টোপিডানের সাথে ১৯১৭ সালে সাহিত্যে নোবেল পুরস্কার জিতেছিলেন। তিনি স্ক্যান্ডিনেভিয়ান সাহিত্যের আধুনিক যুগান্তকারী যুগের সময়কালের মানুষ। তিনি মাঝে মাঝে এপিগোনোস ছদ্মনামে লেখালেখি করতেন।
.ডিএম
.ডিএম ডোমিনিকার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। দ্বিতীয় স্তরে .ডিএম এর অধীন নিবন্ধন স্বয়ংক্রিয়ভাবে তৃতীয় স্তরে বিভিন্ন ডোমেইন যেমন, .com.dm, .net.dm ও .org.dm এর আওতাভুক্ত। যে কেউ এই নামগুলো থেকে নিবন্ধনের জন্য আবেদন করতে পারে। কিন্তু খুব বেশি ব্যবহার দেখা যায় না। ডোমেইন হ্যাকেও .ডিএম ব্যবহৃত হয় যেমন, play.dm।
বহিঃসংযোগ
Toppdomän
ম্যাট ডিলন
ম্যাথু রেমন্ড ডিলন (Matthew Raymond Dillon; জন্ম: ১৮ ফেব্রুয়ারি ১৯৬৪) হলেন একজন মার্কিন অভিনেতা ও চলচ্চিত্র পরিচালক। তার চলচ্চিত্রে অভিষেক হয় ১৯৭৯ সালে অভার দ্য এজ দিয়ে এবং তিনি মাই বডিগার্ড (১৯৮০), লিটল ডার্লিংস (১৯৮০), টেক্স (১৯৮২), রাম্বল ফিশ (১৯৮৩), দি আউটসাইডার্স (১৯৮৩) ও দ্য ফ্ল্যামিঙ্গো কিড (১৯৮৪) চলচ্চিত্রে অভিনয় করে নিজেকে কিশোরদের আদর্শ হিসেবে প্রতিষ্ঠিত করেন। ১৯৮০-এর দশকের পরবর্তী সময়ে তিনি ডাগস্টোর কাউবয় (১৯৮৯), সিঙ্গলস (১৯৯২), দ্য সেন্ট অব ফোর্ট ওয়াশিংটন (১৯৯৩), টু ডাই ফর (১৯৯৫), বিউটিফুল গার্লস (১৯৯৬), ইন অ্যান্ড আউট (১৯৯৭), দেয়ার্স সামথিং অ্যাবাউট ম্যারি (১৯৯৮), এবং ওয়াইল্ড থিংস (১৯৯৮) ছবিতে অভিনয় করে সফলতা অর্জন করেন। ১৯৯১ সালে প্রখ্যাত চলচ্চিত্র সমালোচক রজার ইবার্ট তাকে তার বয়সী অভিনেতাদের মধ্যে শন পেনের সাথে যৌথভাবে সেরা অভিনেতা হিসেবে উল্লেখ করেন।
২০০০-এর দশকে তিনি সিটি অব ঘোস্টস (২০০২) দিয়ে পরিচালক হিসেবে আত্মপ্রকাশ করেন এবং ফ্যাক্টোটাম (২০০৫), ইউ, মি অ্যান্ড ডুপ্রি (২০০৬), ও নাথিং বাট দ্য ট্রুথ (২০০৮) চলচ্চিত্রে অভিনয় করেন। ২০০৪ সালে ক্র্যাশ চলচ্চিত্রে অভিনয় করে তিনি শ্রেষ্ঠ পার্শ্ব অভিনেতা বিভাগে অস্কার ও গোল্ডেন গ্লোব পুরস্কারের মনোনয়ন লাভ করেন এবং ইন্ডিপেন্ডেন্ট স্পিরিট পুরস্কার অর্জন করেন। ২০১০-এর দশকে তিনি সানলাইট জুনিয়র (২০১৩), এবং দ্য হাউজ দ্যাট জ্যাক বিল্ট (২০১৮) চলচ্চিত্রে অভিনয় করেন এবং ২০১৫ সালে ফক্স টেলিভিশনের ধারাবাহিক ওয়েওয়ার্ড পাইন্স-এর প্রথম মৌসুমে অভিনয় করে স্যাটার্ন পুরস্কারের মনোনয়ন লাভ করেন।
প্রারম্ভিক জীবন
ডিলন ১৯৬৪ সালের ১৮ই ফেব্রুয়ারি নিউ ইয়র্কের নিউ রোশেলে জন্মগ্রহণ করেন। তার পিতা পল ডিলন ছিলেন একজন পোট্রেট চিত্রশিল্পী ও পুতুল ভল্লুক নির্মাতা প্রতিষ্ঠান ইউনিয়ন ক্যাম্পের বিক্রয় ব্যবস্থাপক এবং মাতা ম্যারি এলেন একজন গৃহিণী। তার পিতামহী ছিলেন কমিক স্ট্রিপ শিল্পী ও ফ্ল্যাশ গর্ডনের স্রষ্টা অ্যালেক্স রেমন্ডের বোন। ডিলন তার পিতামাতার ছয় সন্তানের মধ্যে দ্বিতীয়। তার ভাই কেভিন ডিলন একজন অভিনেতা। তিনি আইরিশ বংশোদ্ভূত এবং তার পূর্বপুরুষদের কিছু অংশ স্কটিশ ও জার্মান ছিলেন। ডিলন রোমান ক্যাথলিক ধর্মাবলম্বী হিসেবে বেড়ে ওঠেন।  তার শৈশব কাটে নিউ ইয়র্কের ম্যামারোনেকে।
দক্ষিণ কোরিয়ায় স্বাস্থ্যসেবা
থাম্ব|সিউলের ন্যাশনাল মেডিকেল সেন্টারের সামনে একটি অ্যাম্বুলেন্স দক্ষিণ কোরিয়ায় স্বাস্থ্যসেবা সর্বজনীন, যদিও স্বাস্থ্যসেবার একটি উল্লেখযোগ্য অংশ ব্যক্তিগতভাবে অর্থায়ন করা হয়। দক্ষিণ কোরিয়ার স্বাস্থ্যসেবা ব্যবস্থা জাতীয় স্বাস্থ্য বীমা পরিষেবার উপর ভিত্তি করে, স্বাস্থ্য ও কল্যাণ মন্ত্রনালয় দ্বারা পরিচালিত একটি জনস্বাস্থ্য বীমা প্রোগ্রাম যেখানে পর্যাপ্ত আয়ের দক্ষিণ কোরিয়ানদের নিজেদের এবং তাদের নির্ভরশীলদের বীমা করার জন্য অবদান রাখতে হয়, এবং মেডিকেল এইড প্রোগ্রাম, ন্যাশনাল হেলথ ইন্স্যুরেন্সের অবদানগুলি দিতে অক্ষম ব্যক্তিদের বিমা করার জন্য কেন্দ্রীয় সরকার এবং স্থানীয় সরকার দ্বারা পরিচালিত একটি সামাজিক কল্যাণ কর্মসূচি। 2015 সালে, দক্ষিণ কোরিয়া স্বাস্থ্যসেবা অ্যাক্সেসের জন্য OECD-তে প্রথম স্থান অধিকার করে। স্বাস্থ্যসেবার সন্তুষ্টি ক্রমাগতভাবে বিশ্বে সর্বোচ্চ - ব্লুমবার্গ দ্বারা দক্ষিণ কোরিয়াকে দ্বিতীয় সবচেয়ে দক্ষ স্বাস্থ্যসেবা ব্যবস্থা হিসাবে রেট দেওয়া হয়েছে।
অ্যাডেল বিটনের মৃত্যু
থাম্ব|চবিটির প্রাসঙ্গিক দিক হল তার মৃত্যুতে সবাই মর্মাহত হয়ে এখানে জড়ো হয়েছে ২০১৫ সালের ১৭ ফেব্রুয়ারি তারিখে পাথর নিক্ষেপের ফলে অ্যাডেল বিটনের মৃত্যু ঘটেছিল ২০১৩ সালের ১৪ ই মার্চ থেকে চলমান বেসামরিক যানে ফিলিস্তিনি পাথর নিক্ষেপের আক্রমণের ধারাবাহিকতায় সেদিন অ্যাডেলদের গাড়িতে পাথর নিক্ষিপ্ত হওয়ার ফলে অ্যাডেল আঘাতপ্রাপ্ত হয় এবং পরে মৃত্যুবরণ করেন।